Tο τσελιγκάτο ήταν ένα σύνολο οικογενειών που ακολουθούσε τα κοπάδια στα θερινά και χειμερινά βοσκοτόπια. H ομάδα είχε έναν αρχηγό, τον τσέλιγκα, που συνήθως ήταν ο πλουσιότερους από τους ποιμένες. O τσέλιγκας ήταν άτομο σεβαστό από όλους. Αυτός είχε την ευθύνη της διαχείρισης, έκλεινε τις συμφωνίες για την ενοικίαση των λιβαδιών και εκδίκαζε τις διαφορές της ομάδας. Tο τσελιγκάτο έφερε το όνομα του αρχηγού του και αυτό δίνει την εντύπωση μιας ευρείας οικογένειας, όπως ήταν η αγροτική Σέρβικη ζάντρουγκα. H εργασία που καταβαλλόταν στο τσελιγκάτο ήταν άμισθη, με εξαίρεση τους μισθωτούς βοσκούς. Δύο από τα πιο γνωστά κέντρα τσελιγκάδων ήταν τα σκαρφαλωμένα στα Τζουμέρκα κεφαλοχώρια Καλαρύτες και Συράκο.